# Изпит по "Основи на програмирането" – 7 и 8 Юли 2018

## Задача 4. Шофьор на камион

Димитър е международен шофьор на камион и често пътува из Европа. Този месец той трябва **да изпълни няколко курса** до следните европейски държави: **Франция (France), Белгия (Belgium) и Швеция (Sweden)**. До всяка една от държавите разстоянието е следното:

* от България до Франция ~ **1884 км**
* от България до Белгия ~ **1815 км**
* от България до Швеция ~ **1991 км**

Напишете програма, която пресмята колко ще е **заплатата** на Димитър като шофьор на камион, като знаете колко **курса** и какво **заплащане** получава за **всеки** **изминат** **километър**. Заплащат се само километрите, които **изминава на отиване към някоя от държавите**. За всеки **четен курс парите**, които получава за изминат километър, се учеличават с **20%**.

### Вход

* На първи ред – **N** (**броят на курсовете**) – цяло число в интервала **[1..100]**
* На втори ред – **заплащане за изминат километър в лева** **–** реално число в интервала **[0.00..400.00]**
* На следващите N реда – **държавата, до която е съответният курс –** текст **(France**, **Belgium или Sweden)**

### Изход

Отпечатват се следните редове:

* **Courses to France: {броят на курсовете до Франция}**
* **Courses to Belgium: {броят на курсовете до Белгия}**
* **Courses to Sweden: {броят на курсовете до Швеция}**
* **Total: {общо изминати километри от всички курсове} km**
* **Salary: {заплатата, която получава за изминатите километри } lv.**

**Заплатата трябва да бъде закръглена до втория знак след десетичната запетая.**

### Примерен вход и изход:

|  |  |  |
| --- | --- | --- |
| **Вход** | **Изход** | **Обяснения** |
| 4  1.20  France  Belgium  Belgium  Sweden | Courses to France: 1  Courses to Belgium: 2  Courses to Sweden: 1  Total: 7505 km  Salary: 12968.64 lv. | От конзолата се въвежда числото **4**, което е броят на курсовете, които шофьорът трябва да измине за месец, като получава по **1.20** за всеки километър.  Първият курс е до Франция => броят на курсовете до Франция става 1, а общо изминатите километри: **1884**  Вторият курс е до Белгия => броят на курсовете до Белгия става 1, а общо изминатите километри: **1884** + 1815 = **3699**  Понеже този курс е **четен**, заплащането за километър се учеличава с  20 % => **1.20** + 20 % = **1.44**  Третият курс също е до Белгия => броят на курсовете до Белгия става 2, а общо изминатите километри: **3699** + 1815 = **5514**  Четвъртият курс е до Швеция => броят на курсовете до Швеция става 1, а общо изминатите километри: **5514** + 1991 = **7505**  Понеже този курс е четен, заплащането за километър се увеличава с 20% => **1.44** + 20% = **1.728**  След изминаване на всички курсове общата стойност на километрите е: **7505**, а заплатата, която трябва да получи:  **7505** км \* **1.728** = 12968.64 лв. |
| **6**  0.90  France  Belgium  France  Belgium  Sweden  France | Courses to France: 3  Courses to Belgium: 2  Courses to Sweden: 1  Total: 11273 km  Salary: 17531.77 lv. |  |
| **2**  0.70  Sweden  Sweden | Courses to France: 0  Courses to Belgium: 0  Courses to Sweden: 2  Total: 3982 km  Salary: 3344.88 lv. |  |